2016 yil 27 iyulda O‘zbekiston Respublikasi Prezidenti huzuridagi Xavfsizlik kengashining navbatdagi majlisi bo‘lib o‘tdi. Majlisni O‘zbekiston Respublikasi Prezidenti, Xavfsizlik kengashi Raisi Islom Karimov boshqardi. Mamlakatimizning janubiy sarhadlarida xavfsizlikni ta’minlash, tahdid va xavf-xatarlarni bartaraf etish, terrorizm va ekstremizmga qarshi kurashishda mintaqadagi qo‘shni davlatlar bilan hamkorlikni mustahkamlash masalalari muhokama etildi. Majlisda hukumat va tegishli idoralar rahbarlari ishtirok etdi.